CONSILIUL LOCAL AL MUNICIPIULUI


      S I G H I Ş O A R A         

   H O T Ă R Â R E A    NR. 98


  din 26 mai 2011

privind  transmiterea în folosinţă gratuită către Liceul Teoretic Joseph Haltrich a Sălii de sport situată în str. Mihai Eminescu, nr. 6
 Consiliul Local al Municipiului Sighişoara ;

Având în vedere expunerea de motive a Primarului municipiului la propunerea de transmitere în folosinţă gratuită către Liceul Teoretic Joseph Haltrich a Sălii de sport situată în str. Mihai Eminescu, nr. 6;
Având în vedere adresa nr. 369/04.05.2011 a Liceului Teoretic Joseph Haltrich, înregistrată la Municipiul Sighişoara sub nr. 9434/04.05.2011, prin care, motivat de faptul că prin Hotărârea Consiliului Local nr. 90/25.05.2006 s-a aprobat transmiterea în folosinţă gratuită pe o perioadă de 5 ani, către liceu, a Sălii de sport şi a anexelor acesteia, situată în strada Mihai Eminescu, nr. 6 şi întrucât în luna mai 2011 expiră perioada pentru care a fost transmis dreptul de folosinţă gratuită, această instituţie solicită ,,rediscutarea atribuirii spre folosinţă’’ a sălii de sport;

Având în vedere că expiră perioada de 5(cinci) ani pentru care, prin art. 1 din Hotărârea Consiliului Local nr. 90/25.05.2006 s-a transmis în folosinţă gratuită sala de sport şi anexele, menţionată mai sus, către Liceul Teoretic Joseph Haltrich, precum şi faptul că această sală este necesară în continuare acestui liceu, pentru buna desfăşurare a activităţilor de educaţie fizică şi sport;

Având în vedere prevederile Legii nr. 1/2011, legea educaţiei naţionale;
Având în vedere prevederile art. 17 din Legea nr. 213/1998 privind proprietatea publică şi regimul juridic al acesteia, cu modificările ulterioare, conform cărora statul şi unităţile administrativ-teritoriale pot da imobile din patrimoniul lor, în folosinţă gratuită, pe termen limitat, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice;

Având în vedere Raportul de Specialitate al Direcţiei Administrarea Patrimoniului prin care se propune transmiterea în folosinţă gratuită către Liceul Teoretic Joseph Haltrich a Sălii de sport şi a anexelor (grup social, vestiare, sală de forţă) situată în strada Mihai Eminescu, nr. 6, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;
În baza art. 36 (2) lit. „c”, (6) şi (9), art . 45 (3), art. 115 (1) lit. ,,b’’ şi 124 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:

Art.1. Se aprobă transmiterea în folosinţă gratuită pe o perioadă de 5 (cinci) ani, începând cu data adoptării prezentei, către Liceul Teoretic Joseph Haltrich, a Sălii de sport şi a anexelor (grup social, vestiare, sală de forţă) situată în strada Mihai Eminescu, nr. 6, care face parte din domeniul public al municipiului, identificată conform planului anexa nr. 1 la prezenta. 

Art.2. Predarea Sălii de sport se va face printr-un Protocol de predare - primire.
Art.3. Se mandatează Primarul Municipiului Sighişoara pentru încheierea şi semnarea Protocolului de predare–primire în folosinţă gratuită a Sălii de sport situate în strada Mihai Eminescu, nr.6.

Art.4. Prezenta hotărâre se va comunica Liceul Teoretic Joseph Haltrich.
Art.5. Cu ducerea la îndeplinire a prezentei se încredinţează Primarul municipiului şi Direcţia Administrarea Patrimoniului .

PRESEDINTE DE SEDINTA, 






Toth Tivadar










Contrasemnează:






             


Secretarul municipiului,










Anca Fleşariu

(Prezenta hotărâre s-a adoptat cu unanimitate de voturi)
Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia ad-rea patrimoniului;

9 ex.FA/FM

